Hoewe-aanval: Ma, seun met panga en staalpyp aangerand | Maroela Media
'n Bejaarde ma en haar seun is ernstig beseer nadat hulle Maandag op hul kleinhoewe buite Louis Trichardt in Limpopo aangeval is.
Joekie Nortjé (80) en haar seun Johan (62) is deur vyf gewapende mans oorval nadat die aanvallers hulle as voornemende kopers voorgedoen het, het Dippie Nortjé, Joekie se ander seun, gesê. "Hulle het gesê hulle wil varke koop en die werkers het vir hulle die varke gaan wys."
Volgens Nortjé is die twee werkers met draad vasgebind en is sy broer oorrompel en ook vasgebind toe hy van die huis af buite toe is. Johan is vermoedelik met 'n staalpyp en panga aangerand en het ernstige kopbeserings opgedoen. Die werkers is ook aangerand, maar het nie ernstige beserings opgedoen nie.
Johan is aanvanklik na 'n plaaslike hospitaal gehaas maar is later na die Mediclinic Limpopo in Polokwane oorgeplaas weens die aard van sy kopbeserings.
Joekie is in die huis oorval. Sy het verskeie kapwonde aan haar hande opgedoen en volgens Nortjé sal sy heel moontlik geopereer moet word om skade aan die spiere en weefsel te probeer herstel. Joekie is van die plaaslike hospitaal na die Mediclinic Tzaneen oorgeplaas vir verdere behandeling.
Volgens Nortjé kon sy ma daarin slaag om die aanvallers in die huis toe te sluit en na 'n buitekantoor te vlug waar sy haarself toegesluit en hulp ontbied het. Die aanvallers kon egter daarin slaag om uit die huis te ontsnap en het met selfone en kontant op die vlug geslaan.
"Ek was eerste op die toneel en het my broer gevind waar hy met 'n emmer oor sy kop naby die hoofingang van die hoewe gelê het." Johan en sy ma het alleen op die kleinhoewe gewoon.
Kol. Moatshe Ngoepe, woordvoerder van die polisie, het die voorval bevestig en gesê 'n handsak en vuurwapen is ook tydens die voorval gesteel. Hy het gesê 'n grootskaalse soektog is na die verdagtes van stapel gestuur.
Die aanval kom nadat die plaasmoord-aktivis Annette Kennealy verlede week op 'n kleinhoewe buite Louis Trichardt vermoor is. 'n Werker van Kennealy is kort na die moord in hegtenis geneem. Kenny Ramatshimbila (40) het Donderdag in die plaaslike landdroshof verskyn op aanklagte van moord en huisroof nadat hy Dinsdagaand in hegtenis geneem is in verband met die moord op sy werkgewer.
Kennealy (51) se liggaam is Maandag omstreeks 09:00 op die Welgevonden-kleinhoewes met ernstige kopbeserings aangetref.
Dis darem baie tragies. Bly hulle lewe maar die ondervinding is gruwelik. Sulke lafaards moet gesoek word. Kan oumense nie tog maar die klein hoewes ruil vir n veiliger hawe nie?
Dankie dat hulle het dit oorleef. So kan dit nie aangaan nie.
Elke dag lees ons van moord op ons blankes. Wanneer ons hulle vang gaan hulle 'n ander deuntjie sink. Wees paraat en moet niemand vertrou nie. Kyk die onskuldige twee kinders op N12 koelbloedig vermoor. Nou praat hulle van versoening, my voet.
Wanneer gaan dit einde kry?
Die Bybel se in Mt.7:12 se "Alles wat julle wil hê dat die mense aan julle moet doen, moet julle ook aan hulle doen………